સરકાર તરફથી કરવામાં આવેલા વાયદાઓ પુર્ણ ન થતા સમયાંતરે યુવા નેતાઓ ખુલીને સરકારનો વિરોધ કરવા લાગ્યા છે અને જેમાં જીગ્નેશ મેવાણી કે જે ગુજરાતનાં વડગામથી ધારાસભ્ય બન્યા છે તેમણે કહ્યુ હતુ કે, હવે દેશમાં યુવા રાજ કરશે અને તે આવતા સમયે દેશને ચલાવશે અને માત્ર ચલાવશે નહી પરંતુ લોકોને સાંભળશે અને હાલનાં નેતાઓથી વીપરીત ઓછુ બોલી સુશાસનને લાગુ કરશે. બીજી તરફ જેએનયુનાં વિદ્યાર્થી રહેલા કનૈયા કુમારે પણ સરકારનાં આરએસએસ સમર્થન પર આલોચનાઓ શરૂ કરી દીધી છે. કનૈયા કુમાર પોતાના દરેક ભાષણમાં સરકારને લપેટામાં લેતો જોવા મળે છે. તેણે એક ઇટરવ્યુમાં ભાજપનાં પ્રવક્તા સંબિત પાત્રાને લપેટામાં લઇ ગોડ સે મુર્દાબાદ બોલવાનું કહ્યુ હતુ જેનો કોઇ જવાબ સંબિત પાત્રા પાસે નહતો. તેટલુ જ નહિ કોંગ્રેસ અધ્યક્ષ રાહુલ ગાંધી પણ યુવા છે, જેને ભાજપનાં નેતા પપ્પુ કહીને સંબોધતા રહે છે, આજે તે જ પપ્પુએ ભાજપની નાકમાં દમ કરી દીધો છે. રાહુલ ગાંધી તેના દરેક ભાષણમાં રાફેલનો મુદ્દો ઉઠાવે છે. જેનો ભાજપ પાસે આજે પણ કોઇ ચોક્કસ જવાબ નથી.